תקנות המתווכים במקרקעין (סדרי דין בדיון לפני ועדת המשמעת ובערעור לבית משפט)

{{ח:התחלה}}
{{ח:כותרת|תקנות המתווכים במקרקעין (סדרי דין בדיון לפני ועדת המשמעת ובערעור לבית משפט), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1728|תקנות המתווכים במקרקעין (סדרי דין בדיון לפני ועדת המשמעת ובערעור לבית משפט)|https://olaw.org.il/takanot/takanot-7419.pdf}}; {{ח:תיבה|תשע״ה, 47|תיקון|https://olaw.org.il/takanot/takanot-7434.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המתווכים במקרקעין#סעיף 14טו|סעיף 14טו}} {{ח:חיצוני|חוק המתווכים במקרקעין|לחוק המתווכים במקרקעין, התשנ״ו–1996}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הליכים לפני הדיון}}

{{ח:פנימי|פרק 1 סימן א|סימן א׳: קובלנה}}

{{ח:פנימי|פרק 1 סימן ב|סימן ב׳: הזמנת בעלי הדין והעדים}}

{{ח:פנימי|פרק 2|פרק שני: הליכי הדיון לפני ועדת המשמעת}}

{{ח:פנימי|פרק 2 סימן א|סימן א׳: ניהול הדיון}}

{{ח:פנימי|פרק 2 סימן ב|סימן ב׳: בירור האשמה}}

{{ח:פנימי|פרק 2 סימן ג|סימן ג׳: פסק דין}}

{{ח:פנימי|פרק 3|פרק שלישי: הוראות שונות}}

{{ח:פנימי|פרק 4|פרק רביעי: ערעור}}

{{ח:קטע2|פרק 1|פרק ראשון: הליכים לפני הדיון}}
{{ח:קטע3|פרק 1 סימן א|סימן א׳: קובלנה}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדת המשמעת“ – הוועדה שמונתה לפי {{ח:חיצוני|חוק המתווכים במקרקעין#סעיף 14ב|סעיף 14ב לחוק}};
{{ח:ת|סוג=הגדרה}} ”נקבל“ – מתווך במקרקעין שהוגשה נגדו קובלנה לפי {{ח:חיצוני|חוק המתווכים במקרקעין#סעיף 14יא|סעיף 14יא(ה) לחוק}};
{{ח:ת|סוג=הגדרה}} ”תובע“ – תובע כאמור {{ח:חיצוני|חוק המתווכים במקרקעין#סעיף 14יא|בסעיף 14יא(א) לחוק}}.

{{ח:סעיף|2|הגשת קובלנה}}
{{ח:תת|(א)}} קובלנה תיערך בכתב ותוגש לוועדת המשמעת בארבעה עותקים ובכמה עותקים נוספים כמספר הנקבלים בה.
{{ח:תת|(ב)}} עותק מהקובלנה יומצא לנקבל בהקדם האפשרי, ולא יאוחר משלושים ימים לפני תחילת הדיון.

{{ח:סעיף|3|פרטי הקובלנה}}
{{ח:תת|(א)}} קובלנה תכיל פרטים אלה:
{{ח:תתת|(1)}} פרטי התובע;
{{ח:תתת|(2)}} שם הנקבל, מספר הזהות ומספר הרישיון שלו וכן מען מגוריו או מקום עבודתו;
{{ח:תתת|(3)}} העובדות המשמשות בסיס לקובלנה;
{{ח:תתת|(4)}} פירוט עבירות המשמעת המיוחסות לנקבל;
{{ח:תתת|(5)}} שמות עדי התביעה.
{{ח:תת|(ב)}} לקובלנה יצורף כל מסמך שיש בו כדי לבסס אותה.

{{ח:סעיף|4|צירוף אישומים}}
{{ח:ת}} מותר לצרף בקובלנה אחת אישומי משמעת אחדים המתייחסים לאותו נקבל, אם הם מבוססים על אותן עובדות או על עובדות דומות או על סדרת מעשים הקשורים זה לזה באופן שהם נחשבים למאורע אחד.

{{ח:סעיף|5|צירוף נקבלים}}
{{ח:ת}} מותר להאשים בקובלנה אחת כמה נקבלים, אם כל אחד מהם היה צד לאחת מהעבירות שבקובלנה או אם האישום הוא בשל סדרת מעשים המיוחסים לנקבלים והקשורים זה לזה באופן שהם מהווים מאורע אחד.

{{ח:סעיף|6|הפרדת הדיון}}
{{ח:תת|(א)}} ועדת המשמעת רשאית, בכל שלב שלפני הכרעת הדין, לצוות על הפרדת הדיון באישום פלוני שנכלל בקובלנה או על הפרדת דיונו של נקבל פלוני שהואשם עם אחרים.
{{ח:תת|(ב)}} הופרד הדיון, תוגש קובלנה נפרדת בשל אישום שהדיון בו הופרד או נגד נקבל שדיונו הופרד.

{{ח:סעיף|7|חזרה מקובלנה או תיקונה}}
{{ח:תת|(א)}} התובע רשאי לחזור בו מהאישומים שבקובלנה, כולם או מקצתם, או לתקנם; חזרה או תיקון כאמור לפני תחילת הדיון יהיו בהודעה בכתב לוועדת המשמעת; חזרה או תיקון כאמור לאחר תחילת הדיון יהיו ברשות ועדת המשמעת.
{{ח:תת|(ב)}} חזר בו התובע מהאישומים שבקובלנה, כולם או מקצתם, לאחר תחילת הדיון ולפני תשובת הנקבל לאישום, תבטל ועדת המשמעת את הקובלנה, כולה או מקצתה; חזר בו לאחר מכן, תזכה ועדת המשמעת את הנקבל מן הקובלנה, כולה או מקצתה לפי העניין.
{{ח:תת|(ג)}} הודעה על חזרה מהקובלנה, כולה או מקצתה, או על תיקון הקובלנה, תומצא לנקבל.

{{ח:קטע3|פרק 1 סימן ב|סימן ב׳: הזמנת בעלי הדין והעדים}}

{{ח:סעיף|8|הזמנה לדיון}}
{{ח:ת}} יושב ראש ועדת המשמעת יקבע את מועד הדיון; התובע והנקבל יקבלו מוועדת המשמעת הזמנה בכתב שיצוינו בה המקום והמועד להתייצבותם; ואולם אם נקבעה ישיבה נדחית בנוכחות התובע, הנקבל או בא כוחו, לא תהיה חובה להזמינם בכתב כאמור.

{{ח:סעיף|9|הזמנת עדים}}
{{ח:תת|(א)}} יושב ראש ועדת המשמעת יזמין לדיון את העדים אשר ועדת המשמעת ראתה לנכון להזמין, בין לבקשת התובע או הנקבל ובין מיוזמתה, זולת אם ראתה שאין בעדות צורך או שהיא התבקשה למטרה שאיננה גילוי האמת.
{{ח:תת|(ב)}} הזמנת עד תהיה בהמצאת הזמנה בכתב לעד או בהודעה בעל פה לעד על ידי ועדת המשמעת בשעת דיון.

{{ח:סעיף|10|צורת ההזמנה ותוכנה}}
{{ח:ת}} הזמנת עד בכתב תהיה חתומה בידי מי שקבע לכך יושב ראש ועדת המשמעת ותכיל פרטים אלה:
{{ח:תת|(1)}} שם העד המוזמן ומענו;
{{ח:תת|(2)}} שם התובע;
{{ח:תת|(3)}} שם הנקבל;
{{ח:תת|(4)}} המקום והמועד שבהם יש להתייצב או להגיש את המסמכים שיפורטו בהזמנה; נדרש העד להתייצב, יצוין הצורך שלשמו נדרשת ההתייצבות; נדרש העד להציג או להגיש מסמך, יתואר המסמך בהזמנה בדיוק סביר.

{{ח:קטע2|פרק 2|פרק שני: הליכי הדיון לפני ועדת המשמעת}}
{{ח:קטע3|פרק 2 סימן א|סימן א׳: ניהול הדיון}}

{{ח:סעיף|11|ניהול הדיון}}
{{ח:ת}} יושב ראש ועדת המשמעת ינהל את הדיון, והוא רשאי להורות כל הוראה הדרושה לקיום הסדר במקום הדיון.

{{ח:סעיף|12|פרוטוקול}}
{{ח:תת|(א)}} יושב ראש ועדת המשמעת ינהל פרוטוקול של הדיון, והוא רשאי לתת הוראות לעניין זה; כמו כן, רשאי היושב ראש להורות שהפרוטוקול יירשם בידי אחר או בדרך שיורה.
{{ח:תת|(ב)}} הקובלנה, הפרוטוקול, וכל המסמכים שהוגשו לוועדת המשמעת בנוגע לאותו דיון יתויקו בתיק הדיון.

{{ח:קטע3|פרק 2 סימן ב|סימן ב׳: בירור האשמה}}

{{ח:סעיף|13|תשובת הנקבל לקובלנה}}
{{ח:תת|(א)}} בתחילת הדיון יזהה יושב ראש ועדת המשמעת את הנקבל, יקרא לפניו את הקובלנה או יוודא שקרא את הקובלנה והבין את הנטען בה, וישאל אותו לתשובתו לקובלנה.
{{ח:תת|(ב)}} הנקבל רשאי להודות בעובדות הנטענות בכתב הקובלנה, כולן או מקצתן, או לכפור בהן וכן לטעון עובדות נוספות, בין אם הודה כאמור ובין אם לאו.

{{ח:סעיף|14|ראיות מטעם התובע והנקבל}}
{{ח:ת}} כפר הנקבל לפני ועדת המשמעת בעובדות הנטענות בקובלנה, כולן או מקצתן, או טען עובדות נוספות, רשאים התובע ואחריו הנקבל להביא עדים מטעמם ולהגיש ראיות אחרות.

{{ח:סעיף|15|ראיות מטעם ועדת המשמעת וראיות נוספות}}
{{ח:ת}} סיימו התובע והנקבל את הבאת ראיותיהם, רשאית ועדת המשמעת להזמין עד מטעמה, אפילו נשמעה כבר עדותו, ולהורות על הגשת כל ראיה אחרת, ורשאית היא להרשות לתובע ולנקבל, לבקשתם, להביא ראיות נוספות, והכול אם ראתה צורך בכך.

{{ח:סעיף|16|סדר חקירת עדים והגשת ראיות אחרות}}
{{ח:ת}} סדר חקירת העדים והגשת ראיות אחרות יהיה, ככל האפשר, כסדר הנהוג במשפט פלילי.

{{ח:סעיף|17|סיכומים}}
{{ח:תת|(א)}} בתום הבאת הראיות או במקומה – אם לא הובאו ראיות עקב הודאת הנקבל בעובדות או מטעם אחר – רשאים התובע ואחריו הנקבל להשמיע את סיכומיהם לעניין האשמה.
{{ח:תת|(ב)}} ועדת המשמעת רשאית שהסיכומים, כולם או מקצתם, יוגשו לה בכתב, לפי סדר שתורה ובמועדים שתורה.

{{ח:קטע3|פרק 2 סימן ג|סימן ג׳: פסק דין}}

{{ח:סעיף|18|הכרעת הדין}}
{{ח:תת|(א)}} לאחר בירור הקובלנה ולא יאוחר מ־60 ימים מיום סיום הדיון האחרון, ואם הסתיים הדיון בסיכומים בכתב – מיום שנשלמה קבלת סיכומי התובע והנקבל, תכריע ועדת המשמעת אם הנקבל עבר עבירת משמעת אם לאו (להלן – הכרעת הדין).
{{ח:תת|(ב)}} הכרעת הדין תהיה בכתב, תנומק ותיקרא בפני התובע והנקבל או שיומצא להם העתק ממנה, כפי שתורה ועדת המשמעת.

{{ח:סעיף|19|עבירות משמעת אחרות}}
{{ח:ת}} ועדת המשמעת רשאית לקבוע כי הנקבל עבר כל עבירת משמעת שהתגלתה מן העובדות שהוכחו לפניה לרבות עובדות שלא נטענו בקובלנה, ובלבד שניתנה לנקבל הזדמנות סבירה להתגונן אך לא תטיל עליו אלא אמצעי משמעת אחד בשל אותו מעשה.

{{ח:סעיף|20|טענות וראיות לאמצעי משמעת}}
{{ח:ת}} החליטה ועדת המשמעת כי הנקבל עבר עבירת משמעת, רשאים התובע ואחריו הנקבל להביא את ראיותיהם ולטעון את טענותיהם לעניין אמצעי המשמעת במועד שתקבע.

{{ח:סעיף|21|נקיטת אמצעי משמעת}}
{{ח:תת|(א)}} לאחר הבאת הראיות וטיעון הטענות לעניין אמצעי המשמעת כאמור {{ח:פנימי|סעיף 20|בתקנה 20}}, ולא יאוחר מ־23 ימים מיום סיום הדיון לגביהם, תקבע ועדת המשמעת את החלטתה לעניין אמצעי המשמעת (להלן – גזר הדין).
{{ח:תת|(ב)}} גזר הדין ייחתם בידי חברי ועדת המשמעת וייקרא לפני התובע והנקבל או שיומצא להם העתק ממנו, כפי שתורה ועדת המשמעת.

{{ח:סעיף|21א|חיוב בתשלום הוצאות|תיקון: תשע״ה}}
{{ח:ת}} חיוב בתשלום הוצאות לפי {{ח:חיצוני|חוק המתווכים במקרקעין#סעיף 14כא|סעיף 14כא(1) או (2) לחוק}} לא יעלה על סכום של 6,000 שקלים חדשים.

{{ח:סעיף|22|המצאת החלטה}}
{{ח:ת}} העתק מהכרעת דין ומגזר דין שהוקראו, יומצא לתובע ולנקבל.

{{ח:סעיף|23|חריגה מהמועד}}
{{ח:ת}} הכרעת דין וגזר דין שניתנו שלא במועדים שנקבעו בתקנות אלה, לא ייפסלו בשל כך בלבד.

{{ח:סעיף|24|דיון בהעדר הנקבל}}
{{ח:תת|(א)}} הסתיימו ההליכים לפי תקנות אלה, רשאית ועדת המשמעת, לבקשת נקבל, לבטל את הכרעת הדין וגזר הדין שניתנו בעקבות דיון שהתקיים בהעדרו, אם ראתה שהיתה סיבה מוצדקת לאי־התייצבותו או אם ראתה שהדבר דרוש כדי למנוע עיוות דין; בקשה לפי תקנה זו תוגש בתוך שלושים ימים מהיום שהומצאה לנקבל ההחלטה על נקיטת אמצעי משמעת, ואולם רשאית ועדת המשמעת, מטעמים מיוחדים שיירשמו, לדון בבקשה שהוגשה לאחר מועד זה.
{{ח:תת|(ב)}} אין בהוראות תקנה זו כדי לגרוע מסמכותה של ועדת המשמעת לבטל דיון, שהתקיים בהעדר הנקבל, אף אם לא הסתיימו ההליכים לפי תקנות אלה, אם ראתה שהיתה סיבה מוצדקת לאי־התייצבותו או אם ראתה שהדבר דרוש כדי למנוע עיוות דין.

{{ח:קטע2|פרק 3|פרק שלישי: הוראות שונות}}

{{ח:סעיף|25|המצאת מסמכים}}
{{ח:תת|(א)}} מסמך שיש להמציאו לאדם לפי תקנות אלה, תהיה המצאתו במסירה לידיו או במשלוח בדואר רשום עם אישור מסירה לפי מען מגוריו או עבודתו, ובאין למצאו במקום כאמור – לידי בן משפחתו הגר עמו ונראה שמלאו לו שמונה עשרה שנים.
{{ח:תת|(ב)}} היתה ההמצאה במכתב רשום כאמור בתקנת משנה (א), יראו את התאריך שבאישור המסירה כתאריך ההמצאה.
{{ח:תת|(ג)}} מסירת מסמך לידי סניגורו של הנקבל או מסירתו לידי פקיד במשרדו או משלוח מכתב רשום עם אישור מסירה לפי מען משרדו, ייראו כהמצאה לנקבל, זולת אם הודיע סניגורו או פקידו של הנקבל לוועדת המשמעת, בתוך חמישה ימים מקבלת המסמך, כי אין ביכולתו להביא את המסמך לידיעת הנקבל.

{{ח:סעיף|26|תחליף המצאה}}
{{ח:תת|(א)}} לא בוצעה המצאת מסמך עקב סירוב לקבל את המסמך או לחתום על אישור מסירה, יראו את המסמך כאילו הומצא כדין, אם הומצא לפי הוראות ועדת המשמעת באחת מדרכים אלה:
{{ח:תתת|(1)}} בהדבקת עותק המסמך על דלת הבית שבו רגיל האדם לגור או לעבוד;
{{ח:תתת|(2)}} בפרסום מודעה בעיתון יומי.
{{ח:תת|(ב)}} ועדת המשמעת רשאית להורות על המצאת מסמך בכל דרך סבירה אחרת שתיראה לה, אם הדרכים בתקנת משנה (א) אינן ישימות בנסיבות העניין.

{{ח:סעיף|27|פגמים שאינם פוגמים בדיון}}
{{ח:ת}} ליקוי טכני בעריכתו של מסמך לפי תקנות אלה אין בו כדי לפגום בתוקפם של ההליכים על פיו; ואולם אם נראה לוועדת המשמעת כי יש בדבר חשש לעיוות דינו של הנקבל, תורה כל הוראה הדרושה להסרת החשש.

{{ח:קטע2|פרק 4|פרק רביעי: ערעור}}

{{ח:סעיף|28|סדרי דין בערעור}}
{{ח:תת|(א)}} ערעור על החלטת ועדת המשמעת בקובלנה כאמור {{ח:חיצוני|חוק המתווכים במקרקעין#סעיף 14כג|בסעיף 14כג לחוק}} יוגש לבית המשפט המחוזי שבאזור שיפוטו מצוי מקום מושבה של ועדת המשמעת.
{{ח:תת|(ב)}} הערעור יוגש ויתברר בדרך שבה מוגש ומתברר ערעור לפי {{ח:חיצוני|תקנות בתי המשפט (סדרי דין בערעור לבית המשפט העליון לפי חוק לשכת עורכי הדין)|תקנות בתי המשפט (סדרי דין בערעור לבית המשפט העליון לפי חוק לשכת עורכי הדין), התשמ״ט–1988}}, בשינוים המחויבים ובשינויים אלה:
{{ח:תתת|(1)}} בכל מקום, במקום ”הנאשם“ יקראו ”הנקבל“, במקום ”הקובל“ יקראו ”התובע“ ובמקום ”בית הדין“, ”בית הדין המשמעתי המחוזי“ ו”בית הדין המשמעתי הארצי“ יקראו ”ועדת המשמעת“;
{{ח:תתת|(2)}} {{ח:חיצוני|תקנות בתי המשפט (סדרי דין בערעור לבית המשפט העליון לפי חוק לשכת עורכי הדין)#סעיף 3|בתקנה 3}}, פסקה (3) – לא תיקרא;
{{ח:תתת|(3)}} במקום {{ח:חיצוני|תקנות בתי המשפט (סדרי דין בערעור לבית המשפט העליון לפי חוק לשכת עורכי הדין)#סעיף 5|תקנה 5}} יקראו:
{{ח:תתתת|5.}} "צירוף מסמכים
{{ח:תתתת}} להודעת הערעור תצורף החלטתה של ועדת המשמעת בקובלנה";
{{ח:תתת|(4)}} {{ח:חיצוני|תקנות בתי המשפט (סדרי דין בערעור לבית המשפט העליון לפי חוק לשכת עורכי הדין)#סעיף 6|בתקנה 6}}, הסיפה החל במילים ”בערעור לפי {{ח:חיצוני|חוק לשכת עורכי הדין#סעיף 76|סעיף 76}}“ – לא תיקרא;
{{ח:תתת|(5)}} {{ח:חיצוני|חוק לשכת עורכי הדין#סעיף 14|בתקנה 14}}, במקום ”למערער, למשיב“ יקראו ”למערער ולמשיב“ והסיפה החל במילים ”ובערעור לפי {{ח:חיצוני|חוק לשכת עורכי הדין#סעיף 76|סעיף 76}}“ – לא תיקרא.

{{ח:חתימות|ד׳ באב התשע״ד (31 ביולי 2014)}}
* '''ציפי לבני'''
שרת המשפטים
{{ח:סוגר}}
{{ח:סוף}}
[[קטגוריה:בוט חוקים]]